**Нацыянальны аўтаномны ўніверсітэт Мексікі** (ісп.: Universidad Nacional Autónoma de México, UNAM) (НАУМ) — размешчаны, большай часткай, у Мехіка дзяржаўны ўніверсітэт, лічыцца найбуйнейшым па колькасці студэнтаў у Паўночнай і Паўднёвай Амерыцы.

Заснаваны 22 верасня 1910 г. як ліберальная альтэрнатыва рымска-каталіцкаму Каралеўскаму Папскаму ўніверсітэту Мексікі (заснаваны 21 верасня 1551 года каралеўскім указам Карла I Іспанскага і закрытаму лібераламі ў 1867 годзе). Гэта адзіны ўніверсітэт у Мексіцы, які мае сярод сваіх выпускнікоў лаўрэатаў Нобелеўскай прэміі: Альфонса Гарсія Роблес (прэмія міру), Актавіо Пас (літаратура), і Марыа Маліна (хімія).

Прадстаўленая ў 1920 годзе аўтаномія дазваляе ўніверсітэту самастойна складаць навучальныя праграмы і кіраваць бюджэтам без умяшальніцтва з боку ўрада.

Галоўны корпус Універсітэта, які ўключаны ў фонд Сусветнага спадчыны ЮНЕСКА, спраектаваны самымі вядомымі архітэктарамі Мексікі XX стагоддзя, а фрэскі ў галоўным корпусе напісаны вялікімі мексіканскімі мастакамі Дыега Рыверай і Альфара Сікейрасам.

Гісторыя
--------

Універсітэт заснаваў 22 верасня 1910 годзе Хуста Сьера, тагачасны міністр адукацыі ва ўрадзе прэзідэнта Парфірыа Дыяса, з мэтай стварэння ў краіне сістэмы свецкай нацыянальнай адукацыі ў процівагу каталіцкай. У далейшым, пасля шматлікіх студэнцкіх хваляванняў (у 1912, 1914 і 1920 гадах), падтрыманых прафесарскім складам, універсітэту была прадастаўлена поўная аўтаномія ад урадавых структур. У 1943 годзе было прынята рашэнне аб будаўніцтве ў паўднёвым прыгарадзе Сан-Анхел асобнага ўніверсітэцкага комплексу наўзамен занятых па ўсім горадзе будынкаў, а на ўрачыстай цырымоніі 20 лістапада 1952 г. быў закладзены першы будынак.

У сярэдзіне 1960-х гадоў ва ўніверсітэце адбываліся масавыя студэнцкія хваляванні, якія суправаджаліся гвалтам з боку паліцыі, былі падаўленыя перад самым адкрыццём на ўніверсітэцкім стадыёне XIX Алімпійскіх гульняў 1968 года.

У 1970-1980 гадах вялося будаўніцтва кампусаў-спадарожнікаў у іншых раёнах горада і па ўсёй Мексіцы з мэтай дэцэнтралізацыі сістэмы.

Зноскі
------

1. ↑

Спасылкі
--------

* Лагатып Вікісховішча На Вікісховішчы ёсць медыяфайлы па тэме Нацыянальны аўтаномны ўніверсітэт Мексікі
* Афіцыйны сайт (ісп.)
* Універсітэцкія навіны Архівавана 3 снежня 2009. (ісп.)



| ⛭Сусветная спадчына ЮНЕСКА ў Мексіцы |
| --- |
| Культурная спадчына | Мехіка і Шачымілка  ·  Аахака і Монтэ-Альбан  ·  Пуэбла  ·  Паленке  ·  Тэатыўакан  ·  Гуанахуата  ·  Чычэн-Іца  ·  Марэлія  ·  Эль-Тахін  ·  Сакатэкас  ·  Наскальны жывапіс у гарах Сьера-дэ-Сан-Франсіска  ·  Манастыры на схілах вулкана Папакатэпетль  ·  Керэтара  ·  Ушмаль  ·  Шпіталь Кабаньяс  ·  Пакімэ  ·  Тлакатальпан  ·  Шачыкалька  ·  Сан-Франсіска-дэ-Кампечэ  ·  Калакмуль  ·  Францысканскія місіі ў Сьера-Горда  ·  Дом і студыя Луіса Барагана  ·  Месцы гадоўлі агавы ў Тэкіле  ·  Універсітэцкі гарадок Нацыянальнага аўтаномнага ўніверсітэта ў Мехіка  ·  Сан-Мігель-дэ-Альендэ і свяцілішча Хесус-дэ-Назарэна  ·  Каміна Рэал-дэ-Цьера Адэнтра |  |
| Прыродная спадчына | Запаведнік Сіян-Каан  ·  Рэзерват кітоў Эль-Віскаіна  ·  Астравы і ахоўныя зоны Каліфарнійскага заліва  ·  Біясферны запаведнік матылька-манарха |

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | Instagram |
| Слоўнікі і энцыклапедыі | Вялікая кiтайская · Britannica (онлайн) |
| 

| Нарматыўны кантроль |
| --- |
| BNF: 118679123 · CiNii: DA06031153 · GND: 1020597-4 · ICCU: UFIV021634 · ISNI: 0000 0001 2159 0001, 0000 0001 2218 9084 · LCCN: n79106348 · Microsoft: 8961855 · NKC: ko2004238844, ko2004238842 · SUDOC: 027627063 · VIAF: 284976748 |

 |